pythainlp/thai-wiki-dataset-v3 huggingface dataset:
ลูกสาวพ่อมด

ลูกสาวพ่อมด  เป็นละครโทรทัศน์ไทยแนวแฟนตาซี-คอมเมดี-แอ็กชั่น-ดราม่า-โรแมนติกรักข้ามภพข้ามชาติ บทประพันธ์โดย โสภาค สุวรรณ บทโทรทัศน์โดย มธุรา และ ดลยา ทรัพย์ยิ่ง ผลิตโดย บริษัท เมคเกอร์ เจ กรุ๊ป จำกัด โดยผู้จัด จริยา แอนโฟเน่ กำกับการแสดงโดย ปิยะพงษ์ คำภากุล ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18.30 - 19.45 น. เริ่มตอนแรกวันที่ 24 มิถุนายน พ.ศ. 2557 – 25 กรกฎาคม พ.ศ. 2557 นำแสดงโดย สรวิชญ์ สุบุญ, พริมา พันธุ์เจริญ, สรวงสุดา ลาวัณย์ประเสริฐ
==รายชื่อนักแสดงนำ==
สรวิชญ์ สุบุญ  รับบทเป็น  บูรพา / มิตซูรุ
พริมา พันธุ์เจริญ  รับบทเป็น  ส้มเช้ง / ริ้วทอง
สรวงสุดา ลาวัณย์ประเสริฐ  รับบทเป็น   สุทธินี
ทรงสิทธิ์ รุ่งนพคุณศรี  รับบทเป็น  วิมุต (มดแดง)
อภินันท์ ประเสริฐวัฒนกุล  รับบทเป็น  ชนพ / อะกากิ ซัน (ตัวร้าย)
โชคชัย บุญวรเมธี  รับบทเป็น  องอาจ / อิซามุ (ตัวร้าย)
สุมณทิพย์ เหลืองอุทัย  รับบทเป็น  ชมนาด (ข้าวใหม่)
มาวิน ทวีผล  รับบทเป็น  ร้อยเอก ริโอจิ มาคีโน่
ศุภณัฐ เฉลิมชัยเจริญกิจ  รับบทเป็น   เสือ
การัญชิดา คุ้มสุวรรณ  รับบทเป็น  ตะวันฉาย
มยุริญ ผ่องผุดพันธ์  รับบทเป็น  ชิดจันทร์
เบนจามิน โจเซฟ วาร์นี  รับบทเป็น  หมู
คิง ก่อนบ่ายฯ  รับบทเป็น  ป๋อง
พนารัตน์ บุนนาค  รับบทเป็น  โสภา (แม่ยายของสุทธินี)
เจสสิกา ภาสะพันธุ์   รับบทเป็น   มะนาว
อัครพนธ์ อังสุภูติพันธ์  รับบทเป็น  แตงโม
กกกร เบญจาธิกุล  รับบทเป็น  เกศิณี (เกชา)
ไชย ขุนศรีรักษา  รับบทเป็น  กำพล (เพื่อนรักของวิมุต)
วิวัฒน์ ผสมทรัพย์   รับบทเป็น   เชลง (พ่อของชนพ,องอาจ) (ตัวร้าย)
ชัชวาล เพชรวิศิษฐ์  รับบทเป็น  คมสันต์
อนุสรา วันทองทักษ์  รับบทเป็น  จินตนา
สุรัตนา คล่องตระกูล  รับบทเป็น  แม่แก้ว
ราม ราชพงษ์  รับบทเป็น  พระยาโกศลโยธารักษ์
ยอดชาย เมฆสุวรรณ  รับบทเป็น  หลวงตาบุญมี
ดีใจ ดีดีดี  รับบทเป็น  สิวลี
เทพยุดา ศรียาภัย  รับบทเป็น  กานดา (แม่ของชนพ,องอาจ) (นางร้าย)
สมเจต พยัฆโส  รับบทเป็น  ตี๋ (เจ้าของร้านกาแฟ)
โป๊งเหน่ง เชิญยิ้ม  รับบทเป็น  ชูชาติ (เจ้าของวิน)
พิมพ์แข กุญชร ณ อยุธยา   รับบทเป็น   ป้าโอ่ง
เนรัญญา วัยวัฒน์  รับบทเป็น  แม่สาย
ด.ญ.ชนิกานต์ ตังกบดี   รับบทเป็น   มะนาววัยเด็ก
===นักแสดงรับเชิญ===
ปราปต์ปฎล สุวรรณบาง  รับบทเป็น  พรานป่า
คำไหล เมืองอุบล  รับบทเป็น  หมอผีอาจารย์คง
ด.ญ.โบร์น่า รสิกา คันนิ่งแฮม รับบทเป็น ปลายฟ้า
ด.ญ.ชินารดี อนุพงษ์ภิชาติ รับบท ตะวันฉาย (วัยเด็ก)
ด.ญ.ธีรตา สมใจประสงค์ รับบท ส้มเช้ง (วัยเด็ก)
ด.ญ.ชนัญญา เลิศวัฒนามงคล รับบทเป็น ลูกไหม
ด.ช.ปัญกร จันทศร รับบทเป็น ข้าวตอก (รับเชิญ)
==เพลงประกอบละคร==
เพลง รอรอ (เพลงเปิด) - ขับร้องโดย พริมา พันธุ์เจริญ
เพลง อึดอัดใจ - ขับร้องโดย สรวิชญ์ สุบุญ
เพลง อึดอัดใจ (เพลงปิด) - ขับร้องโดย พริมา พันธุ์เจริญ
==ข้อมูลการออกอากาศ==
วันที่ 21 กรกฎาคม พ.ศ. 2557 มาออกอากาศเร็วกว่าเวลาปกติในเวลา 18.20 - 19.55 น.
วันที่ 22 กรกฎาคม พ.ศ. 2557 มาออกอากาศช้ากว่าเวลาปกติและออกอากาศเหลือแค่ 30 นาทีโดยประมาณตั้งแต่เวลา 19.15 - 20.10 น. เนื่องจากคณะรักษาความสงบแห่งชาติ (คสช.) ได้ดำเนินการส่งสัญญาณการถ่ายทอดสด "มหกรรมการสร้างความปรองดองสมานฉันท์ คืนความสุขให้คนในชาติ" โดยงานจะมีขึ้นตั้งแต่วันที่ 22 - 27 กรกฎาคม 2557 ณ มณฑลพิธีท้องสนามหลวง โดยเริ่มการถ่ายทอดสดตั้งแต่เวลา 18.20 - 19.15 น. ผ่านทางสถานีวิทยุโทรทัศน์ไทยทุกระบบทุกช่อง
==อ้างอิง==
==แหล่งข้อมูลอื่น==
เรื่องย่อละคร ลูกสาวพ่อมด : กระปุก
เรื่องย่อละคร ลูกสาวพ่อมด : Manager Online 
เรื่องรักใคร่
นวนิยายไทย
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2557
วรรณกรรมที่สร้างเป็นละครโทรทัศน์
คารินะ มารูยามะ

คารินะ มารูยามะ (; 26 มีนาคม ค.ศ. 1983 – ) เป็นนักฟุตบอลหญิงจากกรุงโตเกียว ในการแข่งขันฟุตบอลโลกหญิง 2011 ที่ประเทศเยอรมนี มารูยามะสามารถทำได้หนึ่งประตูเท่านั้นในการแข่งขันดังกล่าว โดยเป็นฝ่ายทำประตูชนะทีมเจ้าภาพและพาทีมชาติญี่ปุ่นเข้าสู่รอบรองชนะเลิศได้เป็นครั้งแรกในประวัติศาสตร์
นอกจากนี้ มารูยามะยังทำหน้าที่ให้แก่ทีมชาติญี่ปุ่น ทั้งในการแข่งขันโอลิมปิกฤดูร้อน 2004 และโอลิมปิกฤดูร้อน 2008
== การทำประตูในระดับนานาชาติ ==
== เกียรติประวัติ ==
ฟุตบอลโลกหญิง
ชนะเลิศ (1 สมัย): ค.ศ. 2011
ฟุตบอลชิงแชมป์เอเชียตะวันออก
ชนะเลิศ (1 สมัย): ค.ศ. 2008
== อ้างอิง ==
== แหล่งข้อมูลอื่น ==
丸山桂里奈 オフィシャルブログ 「マルカリトーレ」 Powered by Ameba （2007年4月26日 - ）
スペランツァFC大阪高槻公式プロフィール 
ホリプロオフィシャルサイト｜丸山桂里奈 
Karina Maruyama  FIFA
นักฟุตบอลหญิงทีมชาติญี่ปุ่น
นักฟุตบอลหญิงชาวญี่ปุ่น
กองหน้าฟุตบอล
นักกีฬาจากโตเกียว
นักฟุตบอลในโอลิมปิกฤดูร้อน 2004
นักฟุตบอลในโอลิมปิกฤดูร้อน 2008
นักฟุตบอลในโอลิมปิกฤดูร้อน 2012
นักฟุตบอลโอลิมปิกทีมชาติญี่ปุ่น
ผู้เล่นในฟุตบอลโลกหญิง 2011
นักกีฬาเหรียญเงินโอลิมปิก
ผู้เล่นสโมสรฟุตบอลสเปรันซาโอซากะ-ทากัตสึกิ
ผู้เล่นในชุดชนะเลิศฟุตบอลโลกหญิง
โลมาครีบทู่

โลมาครีบทู่ (Snubfin Dolphin) เป็นสกุลของสัตว์เลี้ยงลูกด้วยนมในทะเล จำพวกโลมา ใช้ชื่อสกุลว่า 	Orcaella จัดอยู่ในวงศ์โลมามหาสมุทร (Delphinidae)
จากการศึกษาด้านดีเอ็นเอและวิเคราะห์โมเลกุลพบว่า โลมาครีบทู่มีสายสัมพันธ์และเกี่ยวข้องทางพันธุกรรมกับวาฬเพชฌฆาต หรือวาฬออร์กา ซึ่งจัดว่าเป็นโลมาชนิดที่มีขนาดใหญ่ที่สุดในโลก ซึ่งทั้ง 2 สกุลนี้ อาจจัดได้ว่าอยู่ในวงศ์ย่อย Orcininae
==การจำแนก==
เดิมทีโลมาครีบทู่มีเพียงชนิดเดียว จนกระทั่งในปี ค.ศ. 2005 จึงได้มีการค้นพบชนิดใหม่ขึ้นที่ออสเตรเลียและนิวกินี 
โลมาอิรวดี (O. brevirostris)
โลมาครีบทู่ออสเตรเลีย (O. heinsohni)

ในส่วนของโลมาอิรวดี เป็นโลมาชนิดที่พบได้ตามแถบชายฝั่งทะเลในทวีปเอเชียหรือพบได้ในแหล่งน้ำจืดขนาดใหญ่ เช่น แม่น้ำโขง, แม่น้ำอิรวดี หรือทะเลสาบน้ำจืดขนาดใหญ่ ปัจจุบันแหล่งที่พบได้ในส่วนที่เป็นน้ำจืดมีเพียง 5 แห่งในโลกเท่านั้น คือ แม่น้ำโขง พรมแดนระหว่างประเทศไทย, ลาว และกัมพูชา, แม่น้ำอิรวดี ในประเทศพม่า, ทะเลสาบซิลิกา ในประเทศอินเดีย, แม่น้ำมะหะขาม ในประเทศอินโดนีเซีย และในทะเลสาบสงขลา จังหวัดสงขลา, พัทลุง และนครศรีธรรมราช ในภาคใต้ของไทยเท่านั้น โดยสถานะที่ทะเลสาบสงขลานับว่าเป็นแหล่งที่มีวิกฤตเสี่ยงต่อการสูญพันธุ์มากที่สุด 
==อ้างอิง==
==แหล่งข้อมูลอื่น==
โลมามหาสมุทร
กฎของโพ

กฎของโพ (Poe's law) ตั้งชื่อตามนาธาน โพ ผู้คิดค้นทฤษฎีดังกล่าว เป็นคำพังเพยบนอินเทอร์เน็ตที่สะท้อนแนวคิดที่ว่า หากปราศจากข้อบ่งชี้ที่ชัดเจนในเจตนารมณ์ของผู้เขียนแล้ว เป็นเรื่องยากหรือเป็นไปไม่ได้เลยที่จะแยกความแตกต่างระหว่างการแสดงความคิดเห็นแบบสุดโต่งอย่างจริงใจ กับการล้อเลียนความคิดเห็นแบบสุดโต่ง
==กฎและความหมาย==
ในความหมายกว้างๆ กฎของโพ คือ:
ใจความของกฎของโพคือ เป็นเรื่องที่เป็นไปไม่ได้เลยที่จะแยกแยะระหว่างการล้อเลียนสิ่งที่สุดโต่งอยู่แล้วกับความคิดสุดโต่งอย่างจริงใจ ผลที่ตามมาของกฎของโพคือ ปรากฎการณ์ผันกลับเป็นต้นว่า ความคิดสุดโต่งอย่างจริงใจถูกเข้าใจผิดว่าเป็นการล้อเลียนของความเชื่อดังกล่าว 
==ที่มา==
สิ่งที่เรียกว่ากฎของโพถูกตั้งขึ้นในปีพ.ศ. 2548 โดย นาธาน โพ บนเว็บไซต์ christianforums.com ระหว่างการถกเถียงเรื่องทฤษฎีสรรสร้างโดยพระเจ้า (Creationism) ประโยคดังกล่าวมีดังนี้:
ทั้งนี้ มีผู้ที่เคยได้แสดงทัศนคติคล้ายโพมาก่อนหน้านี้แล้ว เช่น ในปีพ.ศ. 2526 โดย เจอร์รี่ ชวอตซ์ได้เขียนในกระทู้หนึ่งบน Usenet ว่า:
อีกเหตุการณ์หนึ่งบน Usernet ในปีพ.ศ. 2554 โดย อลัน มอร์แกน ได้อ้างอิงโครงร่างของกฎสามประการของอาร์เธอร์ ซี. คลาร์ก ว่า: 
==อ้างอิง==
คำศัพท์อินเทอร์เน็ต
วัฒนธรรมประชานิยม
จิตวิทยา
กฎการพาดหัวของเบ็ทเทอร์ริดจ์

กฎการพาดหัวของเบ็ทเทอร์ริดจ์ เป็นกฎที่กล่าวว่า "หัวเรื่องใดๆ ที่ลงท้ายด้วยเครื่องหมายปรัศนี (เครื่องหมายคำถาม) สามารถตอบได้ด้วยคำว่า ไม่" โดยตั้งตามชื่อของ เอียน เบ็ทเทอร์ริดจ์ นักข่าวสายเทคโนโลยีชาวอังกฤษ แม้ว่าแนวคิดนี้จะมีที่มายาวนานกว่านั้น ข้อสังเกตนี้เรียกได้อีกชื่อหนึ่งว่า "กฎของเดวิส"(Davis' law) หรือเพียง "หลักการวารสารศาสตร์" ในสาขาฟิสิกส์พลังงานสูง แนวคิดดังกล่าวมีชื่อเรียกว่า กฎของฮินช์ลิฟ(Hinchliffe's Rule)
เบ็ทเทอร์ริดจ์ได้อธิบายแนวคิดนี้ในบทความเดือนกุมภาพันธ์ ปีพ.ศ. 2552 สืบเนื่องจากบทความในเทคครันช์ (TechCrunch) ที่พาดหัวว่า "ลาสต์ เอฟเอ็มเพิ่งยกข้อมูลการฟังของผู้ใช้ให้ RIAA หรือเปล่า?" ("Did Last.fm Just Hand Over User Listening Data To the RIAA?"):
บทความนี้เป็นข้อพิสูจน์ที่เยี่ยมยอดในหลักการของผมว่า หัวเรื่องใดๆ ที่ลงท้ายด้วยเครื่องหมายคำถาม สามารถตอบได้ด้วยคำว่า "ไม่" เหตุผลที่นักข่าวชอบเลือกเขียนสไตล์นี้ เพราะพวกเขาเองก็รู้ว่าเรื่องนั้นโม้ทั้งเพ และไม่มีที่มาหรือข้อมูลที่จะใช้ยืนยันได้ แต่ก็ยังอยากเล่นเรื่องนั้นอยู่
ห้าปีก่อนหน้าที่บทความของเบ็ทเทอร์ริดจ์จะได้รับการดีพิมพ์ แอนดรูว์ มาร์ นักข่าวชาวอังกฤษได้ให้ข้อสังเกตที่คล้ายกันในหนังสือของเขา My Trade ในปี พ.ศ. 2547 โดยข้อสังเกตนี้เป็นหนึ่งในข้อแนะนำสำหรับผู้อ่านที่ต้องการอ่านหนังสือพิมพ์ด้วยความเข้าใจอย่างถ่องแท้:
ถ้าพาดหัวขึ้นต้นด้วยคำถาม ลองตอบว่า 'ไม่' ดู (เช่น ในพาดหัวจำพวกต่อไปนี้) "นี่คือโฉมหน้าที่แท้จริงของเด็กอังกฤษรุ่นใหม่หรือ?" (ผู้อ่านที่มีเหตุผล: ไม่) เราพบวิธีรักษาโรคเอดส์แล้วหรือยัง? (ไม่; เพราะถ้าใช่ คุณคงไม่ใส่เครื่องหมายคำถามหรอก) แผนที่นี้คือกุญแจสู่สันติภาพหรือไม่? (น่าจะไม่) หัวเรื่องที่มีเครื่องหมายคำถามลงท้าย ในหลาย ๆ กรณี หมายความว่าเรื่องกำลังพยายามชี้นำ หรือถูกเขียนมาหลายต่อหลายครั้งแล้ว ส่วนมากมักเป็นเรื่องที่ก่อให้เกิดความกลัว หรือเป็นความพยายามที่จะยกระดับการรายงานข่าวธรรมดาให้กลายเป็นประเด็นระดับชาติ ซึ่งมักหวังให้จบลงด้วยความตื่นกลัวระดับชาติ สำหรับนักข่าวที่ยุ่งรัดตัวเพื่อการหาข้อเท็จจริง เครื่องหมายคำถามแปลว่า 'อย่าเสียเวลาอ่านเรื่องนี้'.
กระนั้น เบ็ทเทอร์ริดจ์ได้ยอมรับว่าตนก็ได้ละเมิดกฎนี้ไปด้วยเช่นกัน (โดยการเขียนพาดหัวด้วยคำถามพร้อมคำตอบว่า "ใช่") ในบทความชื่อว่า "ร้านแอพสโตร์ของแมคให้คุณใช้ซอฟต์แวร์ในเชิงพาณิชย์หรือเปล่า?" ("Does the Mac App Store let you use software for commercial use?") ซึ่งตีพิมพ์บนเว็บไซต์ของเขาเอง
==อ้างอิง==
==แหล่งข้อมูลอื่น==
Ian Betteridge's website 
Techcrunch article on Last.fm and RIAA
วารสารศาสตร์
วลี
การคิดวิเคราะห์
สมาคมฟุตบอลฟีจี

สมาคมฟุตบอลฟีจี (Fiji Football Association) เป็นสมาคมที่ดูแลการจัดการแข่งขันฟุตบอลของประเทศฟีจี ก่อตั้งขึ้นในปี ค.ศ. 1938 โดยกลุ่มประชากรฟีจีเชื้อสายอินเดีย เข้าร่วมเป็นสมาชิกของสหพันธ์ฟุตบอลระหว่างประเทศในปี ค.ศ. 1963 และเป็นหนึ่งในผู้ร่วมก่อตั้งสมาพันธ์ฟุตบอลโอเชียเนียในปี ค.ศ. 1966
==อ้างอิง==
ฟุตบอลในประเทศฟีจี
ชาติสมาชิกของสมาพันธ์ฟุตบอลโอเชียเนีย
สมาคมฟุตบอลหมู่เกาะคุก

สมาคมฟุตบอลหมู่เกาะคุก (Cook Islands Football Association) เป็นสมาคมฟุตบอลที่ดูแลการแข่งขันฟุตบอลในหมู่เกาะคุก ก่อตั้งขึ้นในปี ค.ศ. 1971 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1994 ในปี ค.ศ. 2004 สมาคมฟุตบอลหมู่เกาะคุกส่งผู้ตัดสินเข้าตัดสินรอบสุดท้ายของการแข่งขันในระดับฟีฟ่าเป็นครั้งแรก โดยมีไมเคิล มูเอารีและเตอารีกี กูดวิดเป็นตัวแทนในครั้งนั้น
==อ้างอิง==
ฟุตบอลในหมู่เกาะคุก
ชาติสมาชิกของสมาพันธ์ฟุตบอลโอเชียเนีย
สหพันธ์ฟุตบอลหมู่เกาะโซโลมอน

สหพันธ์ฟุตบอลหมู่เกาะโซโลมอน (Solomon Islands Football Federation) เป็นสมาคมฟุตบอลที่สังกัดในสมาพันธ์ฟุตบอลโอเชียเนีย ก่อตั้งขึ้นในปี ค.ศ. 1978 และเข้าร่วมเป็นสมาชิกของสมาพันธ์ฟุตบอลโอเชียเนียและฟีฟ่าในปี ค.ศ. 1988 ผลงานที่สำคัญของสมาคมฟุตบอลหมู่เกาะโซโลมอนคือการที่ฟุตบอลทีมชาติหมู่เกาะโซโลมอนสามารถเข้ารอบสุดท้ายในการแข่งขันฟุตบอลโลกรอบคัดเลือกโซนโอเชียเนียในปี ค.ศ. 2006 โดยแข่งขันกับฟุตบอลทีมชาติออสเตรเลีย ซึ่งโดยส่วนมากแล้วฟุตบอลทีมชาตินิวซีแลนด์มักเป็นผู้เข้ามาแข่งขันในรอบนี้
==อ้างอิง==
ชาติสมาชิกของสมาพันธ์ฟุตบอลโอเชียเนีย
ฟุตบอลในประเทศหมู่เกาะโซโลมอน
เมอนารา เตเลกม

เมอนารา เตเลกม (The Menara Telekom) คือตึกระฟ้าแห่งหนึ่งในกัวลาลัมเปอร์ ประเทศมาเลเซีย สร้างในช่วง พ.ศ. 2542-2544 โดยแดวู คอนสตรัคชั่น ด้วยความสูง 310 เมตร (1,017 ฟุต) 55 ชั้น อาคารถูกเปิดอย่างเป็นทางการเมื่อวันที่ 11 กุมภาพันธ์ พ.ศ. 2546 โดยนายกรัฐมนตรีคนที่สี่ของมาเลเซีย ดอกเตอร์มหาเธร์ โมฮัมหมัด
ตัวอาคารนำเสนอให้เห็นภาพของการแตกหน่อของต้นไผ่ ประกอบต้วยโรงภาพยนตร์ที่บรรจุที่นั่งได้ 2,500 คน หอสวดมนต์ขนาดใหญ่หรือสุเหร่า สิ่งอำนวยความสะดวกทางกีฬา อาคารยังมีลักษณะเด่นคือ มีส่วนที่เปิดโล่ง 22 ชั้น ซึ่งมีพื้นที่สวนลอยฟ้าทุกๆ 3 ชั้น และลานจอดเฮลิคอปเตอร์ด้านบน พื้นของสำนักงานถูกแยกออกระหว่างตึกด้านเหนือและด้านใต้ ปัจจุบันเป็นตึกที่สูงที่สุดอันดับ 3 ของมาเลเซีย รองจากอาคารแฝดเปโตรนาสทาวเวอร์
==ดูเพิ่ม==
ตึกระฟ้า
รายชื่อตึกที่สูงที่สุดในโลก
==อ้างอิง==
สิ่งก่อสร้างตั้งแต่ พ.ศ. 2544
ตึกระฟ้าในกัวลาลัมเปอร์
มะเร็งผิวหนังในสุนัขและแมว

เนื้องอกผิวหนัง ทั้งเนื้องอกไม่เป็นอันตราย (ที่ไม่เป็นมะเร็ง) และก้อนเนื้อร้าย (ที่เป็นมะเร็ง) ที่มีอยู่ ประมาณ 20-40 เปอร์เซ็นต์ของเนื้องอกผิวหนังหลักเป็นก้อนเนื้อร้ายในสุนัข และ 50-65 เปอร์เซ็นต์เป็นก้อนเนื้อร้ายในแมว ซึ่งไม่ได้เป็นทุกรูปแบบของโรคมะเร็งผิวหนังในสุนัขและแมวที่เกิดจากแสงแดด แต่มันสามารถเกิดขึ้นได้ในบางครั้ง โดยในสุนัข จมูกและเท้าจะมีลักษณะผิวที่แพ้ง่ายซึ่งไม่มีขนที่ป้องกันจากดวงอาทิตย์ เช่นเดียวกับแมวและสุนัขที่มีความบอบบางและขนสีอ่อน ซึ่งมีความเสี่ยงสูงขึ้นของการได้รับอันตรายจากแสงอาทิตย์ที่ผ่านสู่ร่างกายทุกส่วนของพวกมัน
== การวินิจฉัย ==
โดยปกติ ทั้งเซลล์วิทยาหรือการวิเคราะห์ทางจุลพยาธิวิทยาของก้อนที่น่าสงสัยจะได้รับการพบก่อนที่จะเริ่มทำการรักษา การตรวจวินิจฉัยที่ใช้กันทั่วไปสำหรับเนื้องอกผิวหนังจะใช้วิธีการตรวจเซลล์ผิดปกติจากเนื้อเยื่อและการตัดเนื้อออกตรวจ
วิทยาเซลล์เป็นเครื่องมือสำคัญที่สามารถช่วยให้สัตวแพทย์แยกเนื้องอกจากรอยโรค เทคนิคการตัดเนื้อออกตรวจที่นำมาใช้ส่วนใหญ่จะขึ้นอยู่กับขนาดของเนื้องอกและตำแหน่ง โดยก้อนขนาดเล็กมักได้รับการตัดออกอย่างสมบูรณ์ และส่งต่อไปยังแผนกพยาธิวิทยาเพื่อยืนยันสุขภาพเนื้อเยื่อโดยรอบว่าเนื้องอกที่ตัดออกมาไม่ได้มีเซลล์มะเร็งใด ๆ แต่ถ้าเนื้องอกมีขนาดใหญ่กว่า จะมีการนำกลุ่มตัวอย่างขนาดเล็กออกมาสำหรับการวิเคราะห์ และการรักษาที่เหมาะสมจะขึ้นอยู่กับผลลัพธ์ที่ตรวจพบ ทั้งนี้ขึ้นอยู่กับชนิดของเนื้องอกและระดับของความรุนแรง การตรวจวินิจฉัยเพิ่มเติมจะรวมถึงการตรวจเลือดเพื่อประเมินสุขภาพโดยรวมของสัตว์เลี้ยง, เอ็กซ์เรย์หน้าอกเพื่อตรวจสอบการแพร่กระจายในช่องปอด และการตรวจอัลตราซาวนด์ช่องท้องสำหรับการตรวจสอบการแพร่กระจายไปยังอวัยวะภายในอื่น ๆ
== การรักษา ==
การรักษาที่เฉพาะเจาะจงจะขึ้นอยู่กับชนิด, ตำแหน่งที่ตั้ง และขนาดของเนื้องอก รวมถึงการแพร่กระจายไปยังอวัยวะอื่นของมะเร็ง การผ่าตัดเนื้องอกจะเป็นไปตามมาตรฐานของทางเลือก แต่รูปแบบของการรักษาเพิ่มเติม เช่น รังสีรักษา, เคมีบำบัด หรือการใช้ภูมิคุ้มกันบำบัด จะคงอยู่
เมื่อตรวจพบได้เร็ว โรคมะเร็งผิวหนังในแมวและสุนัขมักจะได้รับการรักษาที่ประสบความสำเร็จ ในหลายกรณี การตัดเนื้อออกตรวจสามารถนำเนื้องอกออกได้ทั้งหมด ตราบใดที่นำเนื้อเยื่อที่ดีออกนอกพื้นที่เนื้องอกที่ไม่ได้มีเซลล์มะเร็งใด ๆ
== อ้างอิง ==
== แหล่งข้อมูลอื่น ==
Skin Cancer in Cats and Dogs from Pet Cancer Center
Skin Cancer in Dogs'' from CanineCancer.com' 
เนื้องอกผิวหนัง
ฐานันดรแห่งราชอาณาจักร

ฐานันดรแห่งราชอาณาจักร (estates of the realm) เป็นระเบียบสังคมอย่างกว้างของสังคมซึ่งมีแนวคิดเป็นลำดับชั้น (hierarchically conceived society) รับรองในสมัยกลางและสมัยใหม่ตอนต้นในทวีปยุโรปที่นับถือศาสนาคริสต์ บ้างแยกเป็นสามฐานันดร ได้แก่ นักบวช ชนชั้นขุนนางและสามัญชน และมักกล่าวถึงตามการจัดอันดับความสำคัญในสมัยกลาง (เนื่องจากพระเป็นเจ้าทรงลิขิตลำดับชั้น) เป็นฐานันดรที่หนึ่ง ที่สองและที่สามตามลำดับ
ในแผนดังกล่าว พระเป็นเจ้าทรงลิขิตพันธกิจ (ministry) ซึ่งจำเป็นต่อการลิขิตราชนิกุลและชนชั้นขุนนาง ผู้มอบเอกสิทธิ์แก่สามัญชนผู้ทรงเกียรติ คำว่า "ฐานันดรที่สี่" กำเนิดขึ้นภายหลัง โดยอ้างถึงแรงนอกโครงสร้างอำนาจซึ่งเป็นที่ยอมรับ และมักอ้างอิงถึงสื่อมวลชนอิสระมากที่สุด
ระหว่างสมัยกลาง บุคคลเกิดในชนชั้นของตัว และแม้การเปลี่ยนแปลงฐานะทางสังคมเป็นไปได้ก็เกิดขึ้นช้า ยกเว้น ศาสนจักรสมัยกลาง ซึ่งเป็นเพียงสถาบันเดียวซึ่งบุรุษสามารถถึงตำแหน่งสูงสุดในสังคมได้ครั้งหนึ่งในชีวิต
== แหล่งข้อมูลอื่น ==
กลุ่มทางสังคม
กฎหมายรัฐธรรมนูญ
ศาสนากับการเมือง
ฝรั่งเศสสมัยกลาง
กลุ่มสังคม
สถาบันของรัฐ
การเมืองสมัยกลาง
ระบบเจ้าขุนมูลนาย
โรร์

โรร์ (Roar) อาจหมายถึง
เสียงคำราม, เสียงที่มาจากสัตว์บางชนิด
โรร์! (หนังสือพิมพ์), หนังสือพิมพ์สำหรับนักเรียนที่คิงส์คอลเลจ ลอนดอน
เดอะโรร์, นวนิยายเขียนโดยเอ็มมา เคลย์ตัน ค.ศ. 2008
สโมสรฟุตบอลบริสเบนโรร์, สโมสรฟุตบอลสัญชาติออสเตรเลีย (เดิมชื่อสโมสรฟุตบอลควีนส์แลนด์โรร์)
== ดนตรี ==
"โรร์" (เพลง), เพลงของเคที เพร์รี
Rrröööaaarrr อัลบั้มของวงดนตรีแนวโพรเกรสซีฟเมทัล วอยว็อด
"โรร์" เพลงของแอกซ์เวล และเซบาสเตียน อินกรอสโซ เพลงประกอบภาพยนตร์ มหา'ลัย มอนส์เตอร์
"โรร์", เพลงของวงทรีต จากอัลบั้ม คูเดอกราส์ (2010)
"โรร์!", ดนตรีบรรเลงโดยไมเคิล จิแอชชิโน จากภาพยนตร์ วันวิบัติอสูรกายถล่มโลก
เลิฟซัมบอดี

เลิฟซัมบอดี (Love Somebody) อาจหมายถึง
เลิฟซัมบอดี (อัลบั้ม) อัลบั้มเพลงของเรบา แม็กเอ็นไทร์ ออกจำหน่าย ค.ศ. 2015
"เลิฟซัมบอดี" (เพลงมารูนไฟฟ์), เพลงของมารูนไฟฟ์ ออกจำหน่าย ค.ศ. 2013
"เลิฟซัมบอดี" (เพลง ค.ศ. 1947), เพลงของดอริสเดย์ ออกจำหน่าย ค.ศ. 1947
"เลิฟซัมบอดี" ซิงเกิลของริก สปริงฟิลด์ จากอัลบั้ม ฮาร์ดทูโฮลด์ ออกจำหน่าย ค.ศ. 1984
"เลิฟซัมบอดี" เพลงของรอบบี วิลเลียมส์ จากอัลบั้มที่ห้า เอสคาโพโลจี a song by Robbie Williams, taken from his fifth album Escapology
"เลิฟซัมบอดี" เพลงของแบ็กสตรีตบอยส์ จากอัลบั้ม อินอะเวิลด์ไลก์ดิส
เพนกวินชินสแตรป

เพนกวินชินสแตรป (chinstrap penguin; ) เป็นนกบินไม่ได้จำพวกเพนกวินชนิดหนึ่ง จัดเป็นเพนกวินในสกุลเพนกวินหางแปรงชนิดหนึ่ง
เพนกวินชินสแตรปมีลักษณะแตกต่างจากเพนกวินหางแปรงชนิดอื่น คือ บริเวณใต้คางจะเป็นเส้นเล็ก ๆ สีดำคาดผ่านเหมือนสายรัดคางของหมวกนักขี่ม้า อันเป็นที่มาของชื่อ โดยมีส่วนบริเวณใบหน้าไปจรดถึงท้องสีขาว และถึงแม้ว่าตีนจะเป็นพังผืดเหมือนตีนเป็ดและเพนกวินทั่วไป จึงเหมาะแก่การว่ายน้ำ แต่เพนกวินชินสแตรปก็สามารถเดินและกระโดดไปมาบนโขดหินได้อย่างคล่องแคล่ว
เพนกวินชินสแตรปมีความสูงได้ถึง 68 เซนติเมตร (27 นิ้ว) น้ำหนักได้ถึง 6 กิโลกรัม (13.2 ปอนด์) แต่น้ำหนักอาจจะลดลงเหลือแค่ 3 กิโลกรัม (6.6 ปอนด์) ได้ ทั้งนี้ขึ้นอยู่กับวงจรการขยายพันธุ์ ตัวผู้จะมีขนาดและน้ำหนักมากกว่าตัวเมีย
เพนกวินชินสแตรปอาศัยอยู่ในทวีปแอนตาร์กติกาหรือมหาสมุทรใต้ มีพฤติกรรมอยู่รวมกันเป็นฝูงหรือเป็นอาณานิคม บางครั้งอาจร่วมฝูงปะปนไปกับเพนกวินชนิดที่ใกล้เคียงกัน เช่น เพนกวินอาเดลีหรือเพนกวินเจนทู วางไข่และกกไข่ที่โขดหินริมทะเลในจุดที่เป็นที่บังลม โดยรอคู่ที่ออกไปหาอาหารในทะเล
==อ้างอิง==
==แหล่งข้อมูลอื่น==
เพนกวินหางแปรง
เจ้าหญิงแห่งอัสตูเรียส

เจ้าหญิงแห่งอัสตูเรียส (Princesa de Asturias, Princesa d'Asturies) เป็นพระอิสริยยศของพระราชวงศ์สเปน สำหรับพระชายาในเจ้าชายแห่งอัสตูเรียส รัชทายาทแห่งราชบัลลังก์สเปน
พระอิสริยยศ เจ้าหญิงแห่งอัสตูเรียส ได้มีการสถาปนาขึ้นเมื่อปี ค.ศ. 1388 สำหรับพระชายาในเจ้าชายเอนรีเกแห่งแคสตีล คือ เจ้าหญิงแคเทอรินแห่งแลงแคสเตอร์ โดยนำพระอิสริยยศ เจ้าชายและเจ้าหญิงแห่งเวลส์ ของราชสำนักอังกฤษมาเป็นแบบอย่าง พระอิสริยยศ เจ้าชายแห่งอัสตูเรียส จึงเป็นตำแหน่งสำหรับผู้สืบทอดราชบัลลังก์แคสตีลอย่างเป็นทางการ ส่วน เจ้าหญิงแห่งอัสตูเรียส คือตำแหน่งพระชายาในเจ้าชายแห่งอัสตูเรียส
แต่ในชั้นหลังได้มีการเปลี่ยนแปลงให้ฝ่ายใน (สตรี) เข้ามาดำรงตำแหน่งรัชทายาทได้ อันเป็นผลมาจากการเปลี่ยนแปลงกฎในรัฐธรรมนูญ พ.ศ. 2521 หลังการสละราชสมบัติของสมเด็จพระราชาธิบดีควน การ์โลสที่ 1 จึงได้มีการแต่งตั้งสตรีเป็นรัชทายาท คือ เจ้าหญิงเลโอนอร์ ถือเป็น เจ้าหญิงแห่งอัสตูเรียส พระองค์แรกที่เป็นรัชทายาทในการสืบราชบัลลังก์
== รายพระนาม ==
หมายเหตุ: ตัวเอียงคือมีพระสวามีมิได้ดำรงอิสริยยศ "เจ้าชายแห่งอัสตูเรียส" แต่พระสวามีมีพระอิสริยยศเป็น "เคานต์แห่งบาร์เซโลนา"
== อ้างอิง ==
ไรอัน เท็ดเดอร์

ไรอัน เบนจามิน เท็ดเดอร์ (Ryan Benjamin Tedder) (เกิด 26 มิถุนายน ค.ศ. 1979) เป็นนักร้อง นักแต่งเพลง โปรดิวเซอร์, และนักแสดงชาวอเมริกัน เป็นที่รู้จักดีในฐานะนักร้องนำของวงดนตรีแนวป็อปร็อก วันรีพับบลิก แม้ว่าเขาตัวคนเดียวจะเป็นนักแต่งเพลงและโปรดิวเซอร์ให้กับนักร้องมากมาย เช่น อะเดล, บียอนเซ่, เบอร์ดี, มารูนไฟฟ์, เดมี โลวาโต, เอลลี โกลดิง, บี.โอ.บี, เคลลี คลาร์กสัน, เค'นาน, แคร์รี อันเดอร์วูด, เจนนิเฟอร์ โลเปซ, จอร์ดิน สปาร์กส, เลโอนา ลูวิส, เกวิน เดอกรอว์, เซบาสเตียน อินกรอสโซ, จิม คลาส ฮีโรส์, วันไดเรกชัน, เจมส์ บลันต์, ฟาร์อีสต์มูฟเมนต์, พอล โอกเคนโฟลด์ และเอลลา เฮนเดอร์สัน
งานการผลิตเพลงและเขียนเพลงของเท็ดเดอร์ประสบความสำเร็จอย่างดี เพลง อะพอโลไจซ์ บลีดดิงเลิฟ เฮโล และเคาน์ติงสตาส์ ล้วนแล้วแต่เป็นหนึ่งในซิงเกิลที่ขายดีที่สุดในโลกตลอดกาล เมื่อต้นปี ค.ศ. 2014 นิตยสารบิลบอร์ดขนานนามเขาว่าเป็น "ราชาเพลงป็อปนอกเครื่องแบบ" (The Undercover King of Pop) และนำภาพเขาขึ้นปกนิตยสาร ในระหว่างไตรมาสสุดท้ายของปี ค.ศ. 2013 และไตรมาสแรกของปี ค.ศ. 2014 เพลงของเขาได้ติดชาร์ตท็อป 40 ถึงสี่เพลง เป็นสถิติที่ยังไม่เคยมีโปรดิวเซอร์หรือนักแต่งเพลงทำได้มาก่อน
== อ้างอิง ==
นักร้องอเมริกัน
บุคคลจากทัลซา
โปรดิวเซอร์เพลงชาวอเมริกัน
ผู้ที่ได้รับรางวัลแกรมมี
สมาคมฟุตบอลวานูอาตู

สมาคมฟุตบอลวานูอาตู (Vanuatu Football Federation) เป็นหน่วยงานที่ดูแลการจัดการแข่งขันฟุตบอลในประเทศวานูอาตู ก่อตั้งขึ้นในปี ค.ศ. 1934 และเข้าร่วมเป็นสมาชิกของฟีฟ่าและโอเอฟซีในปี ค.ศ. 1988 ปัจจุบันมีแลมเบิร์ต มาลตอก เป็นประธานบริหารสมาคมคนปัจจุบัน
== อ้างอิง ==
ฟุตบอลในประเทศวานูอาตู
ชาติสมาชิกของสมาพันธ์ฟุตบอลโอเชียเนีย
สมรภูมิพรมแดง

The Red Carpet สมรภูมิพรมแดง เป็นรายการวาไรตี้ทอล์คเอ็นเตอร์เทนเม้นท์อวอร์ด ผลิตโดย มีมิติ ร่วมกับซีเนริโอ ตัวรายการออกมาในรูปแบบงานประกาศรางวัลระดับฮอลลีวูด โดยได้พิธีกรฝีปากกล้า โอปอลล์ - ปาณิสรา อารยะสกุล เป็นผู้ดำเนินรายการ ออกอากาศทาง สถานีวิทยุโทรทัศน์ไทยทีวีสีช่อง 3 ทุกคืนวันพฤหัสบดี เวลา 23.15-24.15 น. โดยออกอากาศเทปแรกวันที่ 26 มิถุนายน พ.ศ. 2557  ต่อจากซิตคอมวาไรตี้อารมณ์ดีเรื่อง "ครอบครัวขำ" และออกอากาศเทปสุดท้ายทางช่อง 3 เมื่อวันที่ 25 มิถุนายน พ.ศ. 2558 ก่อนที่จะย้ายช่องมาออกอากาศซีซั่นใหม่ทางช่อง จีเอ็มเอ็ม 25 ตั้งแต่วันที่ 2 กันยายน พ.ศ. 2558 เวลา 22:15 - 23:15 น. เป็นต้นไป
== อ้างอิง ==
รายการโทรทัศน์ช่อง 3
รายการโทรทัศน์ช่องจีเอ็มเอ็ม 25
รายการโทรทัศน์ช่องวัน
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2557
ปลากระเบนชายธง (สกุล)

ปลากระเบนชายธง หรือ ปลากระเบนธง (Cowtail stingray) เป็นสกุลของปลากระเบนจำพวกหนึ่ง ใช้ชื่อสกุลว่า Pastinachus (เป็นภาษาละตินหมายถึง "ปลากระเบน" หรือ "ปลากระเบนธง") ในวงศ์ปลากระเบนธง (Dasyatidae)
มีรูปร่างโดยรวมคือ มีลำตัวที่เป็นทรงคล้ายสามเหลี่ยมหน้าจั่วคล้ายชายธงจึงทำให้เป็นที่มาของชื่อ กลางหลังมีเกล็ดชิ้นใหญ่คล้ายไข่มุกและมีส่วนที่เป็นเกล็ดรูปฟันขนาดเล็กปกคลุมผิวหนังส่วนบน บนฐานปากมีตุ่มเนื้อ 5 ตุ่ม ตรงกลาง 3 ด้านข้างอย่างละหนึ่งเหมือนกัน มีส่วนหางที่อวบอ้วน มีเงี่ยงที่กลางหางอยู่เลยกว่าตำแหน่งของปลากระเบนสกุลอื่น ๆ ที่มีเงี่ยงกันที่อยู่บริเวณโคนหาง  ที่สำคัญ คือ แผ่นหนังที่เห็นได้ชัดเจนที่ปลายหาง หางมีความยาวกว่าปลากระเบนชนิดอื่น ๆ

ปัจจุบันพบทั้งสิ้น 5 ชนิด ได้แก่
Pastinachus atrus (Macleay, 1883)
Pastinachus gracilicaudus Last & Manjaji-Matsumoto, 2010
Pastinachus sephen  (Forsskål, 1775) 
Pastinachus solocirostris Last, Manjaji & Yearsley, 2005
Pastinachus stellurostris Last, Firmi & Naylor, 2010
โดยใน 5 ชนิดนี้ มีมากถึง 4 ชนิดที่พบได้ในภูมิภาคเอเชียตะวันออกเฉียงใต้ โดยชนิด P. sephen ที่เดิมเคยมีอยู่เพียงชนิดเดียว และใช้เป็นชนิดต้นแบบพบในแถบทะเลแดงและอาระเบีย
จัดเป็นปลากระเบนขนาดใหญ่จำพวกหนึ่ง โดยสามารถโตเต็มที่ได้ถึงเกือบ 2 เมตร น้ำหนักกว่า  18 กิโลกรัม โดยเป็นปลาที่อาศัยอยู่บริเวณชายฝั่งทะเลตั้งแต่ทวีปแอฟริกาตะวันออก, ตะวันออกกลาง จนถึงเอเชียตะวันออกเฉียงใต้ และสามารถที่จะปรับตัวให้อยู่ในน้ำกร่อยหรือน้ำจืดสนิทได้
== อ้างอิง ==
==แหล่งข้อมูลอื่น==
วงศ์ปลากระเบนธง
มะเร็งผิวหนังในม้า

มะเร็งผิวหนัง หรือ เนื้องอก เป็นชนิดของมะเร็งที่พบบ่อยที่สุดในการตรวจม้า ที่ประมาณร้อยละ 45  ถึง 80 ของโรคมะเร็งที่ได้รับการตรวจทั้งหมด ซาร์คอยด์เป็นชนิดของโรคผิวหนังที่พบมากที่สุดและเป็นชนิดที่พบมากที่สุดของโรคมะเร็งโดยรวมในม้า ส่วนมะเร็งผิวหนังสะแควมัสเซลล์คาร์ซิโนมา เป็นมะเร็งผิวหนังชนิดที่สองที่พบโดยส่วนใหญ่ และตามด้วยชนิดเมลาโนมา ซึ่งมะเร็งผิวหนังสะแควมัสเซลล์คาร์ซิโนมาและเมลาโนมามักจะเกิดขึ้นในม้าที่มีอายุมากกว่า 9 ปี ในขณะที่ชนิดซาร์คอยด์โดยทั่วไปจะมีในม้าอายุ 3 ถึง 9 ปี การตัดเนื้อออกตรวจเป็นทางเลือกที่ใช้มากที่สุดในการตรวจมะเร็งผิวหนังในม้า แต่มีข้อห้ามสำหรับกรณีของชนิดซาร์คอยด์ ทั้งนี้การวินิจฉัยและการรักษาโรคจะมีประสิทธิภาพแตกต่างกันไป ขึ้นอยู่กับชนิดของโรคมะเร็ง, ระดับของการทำลายเนื้อเยื่อเฉพาะที่, หลักฐานของการแพร่กระจายไปยังอวัยวะอื่น (การแพร่กระจายของเซลล์มะเร็ง) และตำแหน่งของเนื้องอก ซึ่งไม่ใช่การแพร่กระจายของโรคมะเร็งทั้งหมด และบางส่วนสามารถรักษาให้หายหรือลดลงโดยการผ่าตัดเนื้อเยื่อมะเร็ง หรือผ่านการใช้ยาเคมีบำบัด
== ซาร์คอยด์ ==

ซาร์คอยด์ถือเป็นร้อยละ 39.9 ของมะเร็งทั้งหมดที่พบมากที่สุดสำหรับการวินิจฉัยม้า
== อ้างอิง ==
== บรรณานุกรม ==
โรคม้า
ชนิดของมะเร็งสัตว์
เนื้องอกผิวหนัง
เนื้องอกกึ่งร้าย